หนูอายุ 14-15 เเล้วค่ะ หนูเป็นประจำเดือนตั้งเเต่วันที่ 15 เเล้วจนถึงวันนี้ 11 วันเเล้ว ประจำเดือนยังไม่หยุดเลย ปกติประจำเดือนจะมาเเค่ 3-7 วัน เลือดประจำเดือนไหลมาเยอะด้วยค่ะ ปวดท้อง เเละรู้สึกอ่อนเพลีย กังวลมากไปเลยค่ะ เเล้วเลือดจะไหลหมดตัวไหมคะ เเล้วควรทำอย่างไร มันเป็นเพราะอะไรคะ
สวัสดีค่ะ เลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกดังนั้นการที่ประจำเดือนมานานติดต่อกันเกิน 7 วันขึ้นไปแล้วนั้น ถือว่าผิดปกติค่ะ สาเหตุต่างๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ฮอร์โมนจากรังไข่ไม่สมดุล มีภาวะการแข็งตัวของเลือดผิดปกติ ภาวะแทรกซ้อนจากการตั้งครรภ์ เลือดตามหลังการปฏิสนธิควรไปพบแพทย์เพื่อตรวจหาสาเหตุที่แน่ชัด หากเลือดไหลเยอะมากจนซีด เพลีย ปวดท้องน้อยเยอะให้รีบไป เบื้องต้นงดกิจกรรมทางเพศ ไม่ซื้อยาปรับฮอร์โมนใดๆมาใช้เอง